चीन नहीं चाहता तिब्बत मामले में अमरीका का दखल - china foreign minister urges us not to interfere with tibet in call to kerry
Updated: 19 Jun, 2016 11:10 AM
19 Jun, 2016 11:09 AM
बीजिंग: चीन ने अमरीका से तिब्बत के मामले में दखल नहीं देने का आग्रह किया है । चीन के विदेश मंत्री वांग यी ने अमरीका के विदेश मंत्री जॉन केरी को फोन पर चीन के आतंरिक मामले खासकर तिब्बत के मुद्दे पर दखल नहीं देने का आग्रह किया है ।
चीन के विदेश मंत्रालय के वेबसाइट पर जारी की गई दोनों नेताओं के बीच हुई बातचीत के अनुसार केरी ने कहा कि तिब्बत को लेकर वह अपनी नीति में परिवर्तन नहीं करेगा । वह तिब्बत को चीन का हिस्सा मानता है तथा अमरीका तिब्बत की आजादी का समर्थन नहीं करता है । चीन ने ओबामा से निर्वासित तिब्बती बौद्ध धर्म गुरु दलाई लामा की पिछले सप्ताह हुई भेंट का विरोध किया था और इस संबंध में उसने कूटनीतिक माध्यम से अपनी आपत्ति दर्ज कराई थी।